กรุงศรีออโต้กำไรแก้มปริเช่าซื้อรถพุ่ง
กรุงศรี ออโต้ โชว์ผลงานครึ่งปีสินเชื่อโต 20% ดันยอดสินเชื่อทะลุ 6.1 หมื่นล้าน
31 ก.ค. 2555

กรุงศรี ออโต้ โชว์ผลงานครึ่งปีสินเชื่อโต 20% ดันยอดสินเชื่อทะลุ 6.1 หมื่นล้าน
นายไพโรจน์ ชื่นครุฑ กรรมการผู้จัดการใหญ่ กรุงศรีออโต้ เปิดเผยว่า ผลประกอบการในช่วงครึ่งแรกปี 2555 ของบริษัทเติบโตสูงกว่าเป้าหมายในทุกด้าน โดยมียอดสินเชื่อใหม่ 6.1 หมื่นล้านบาท คิดเป็นอัตราการเติบโตถึง 20% สูงกว่าเป้าหมายที่ตั้งไว้ 2% และถือเป็นความสำเร็จที่สามารถสร้างยอดสินเชื่อใหม่ได้มากกว่าเดือนละ 1 หมื่นล้านบาทโดยเฉลี่ย 
นอกจากการเร่งเปิดช่องทางให้บริการที่ตอบไลฟ์สไตล์ อีกทั้งนำนวัตกรรมไอทีมายกระดับบริการให้สะดวกสบายยิ่งขึ้นแล้ว ยังมีปัจจัยสนับสนุนในด้านความรวดเร็วของระบบอนุมัติสินเชื่อภายใน 15 นาที กรณีเอกสารครบถ้วน ขณะที่เศรษฐกิจไทยก็มีอัตราการขยายตัวดีด้วย ซึ่งส่งผลให้บรรดาค่ายรถยนต์ต่างพร้อมใจกัน ส่งรถรุ่นใหม่ ออกสู่ตลาดโดยเฉพาะในกลุ่มรถยนต์นั่งขนาดเล็กหรืออีโคคาร์ และรถปิกอัพ รวมถึงโครงการรถยนต์คันแรกของรัฐบาล เป็นแรงส่งให้ยอดสินเชื่อรวมเติบโตต่อเนื่องไปอยู่ที่ 1.71 แสนล้านบาท เพิ่มขึ้น 24% 
นายไพโรจน์ กล่าวว่า ปัจจุบันกรุงศรี ออโต้มีลูกค้ารวมกว่า 8.5 แสนราย แยกเป็นสินเชื่อรถยนต์ใหม่ 50% สินเชื่อรถยนต์ใช้แล้ว 45% และสินเชื่อรถจักรยานยนต์ 5% สัดส่วนสินเชื่อส่วนใหญ่มาจากช่องทางดีลเลอร์ที่มีอยู่ 5,300 รายทั่วประเทศจำนวนกว่า 5,300 ราย ทั่วประเทศ